
Tisztelt Képviselő-testület!

A képviselő-testület által elfogadott ülésterv alapján a képviselő-testület minden évben felülvizsgálja a fizetési kötelezettséget megállapító rendeleteit. Ebben az évben is megtettük a felülvizsgálatot, melynek megállapításait az alábbiak szerint foglaljuk össze.

A helyi adókról szóló 8/2015.(VII.2.) önkormányzati rendelet felülvizsgálata

Minden év végén a képviselő-testület napirendi pontjai között szerepel a helyi adó rendelet felülvizsgálata. A felülvizsgálat során a képviselő-testület dönthet új adónem bevezetéséről, a már bevezetett helyi adók mértékének megváltoztatásáról, vagy kedvezmények biztosításáról.
A helyi adókról szóló 1990. évi C. törvény (továbbiakban: Htv.) 1/A. § (1) bekezdése alapján a települési önkormányzat az illetékességi területén rendelettel olyan települési adót, települési adókat vezethet be, amelyet vagy amelyeket törvény nem tilt. A települési önkormányzat települési adót – a termőföld, a termőföld tulajdonjoga, a termőföldre ingatlan-nyilvántartásba bejegyzett vagyoni értékű jog kivételével – bármely adótárgyra megállapíthat, feltéve, hogy arra nem terjed ki törvényben szabályozott közteher hatálya. A települési adónak nem lehet alanya állam, önkormányzat, szervezet, továbbá – e minőségére tekintettel – vállalkozó [52. § 26. pont]

A Htv. 6. § c) pontja szerint az önkormányzat adómegállapítási joga arra terjed ki, hogy  az adó mértékét - az e törvényben meghatározott felső határokra, illetőleg a 16. § a) pontjában, a 22. § a) pontjában, a 26. §-ában, a 33. §-ának a) pontjában meghatározott felső határoknak 2005. évre a KSH által 2003. évre vonatkozóan közzétett fogyasztói árszínvonal-változással, 2006. évtől pedig a 2003. évre és az adóévet megelőző második évig eltelt évek fogyasztói árszínvonal változásai szorzatával növelt összegére (a felső határ és a felső határ növelt összege együtt: adómaximum) figyelemmel – megállapítsa.
A Htv. külön nevesít néhány önkormányzat által kivethető adónemet, illetve azok keretszabályait. 
Vagyoni típusú adók az építményadó és a telekadó, kommunális jellegű adók a magánszemély kommunális adója és az idegenforgalmi adó.

Jelenleg az önkormányzat a helyi adókról szóló 8/2015.(VII.2.) önkormányzati rendelete (továbbiakban: önkormányzati rendelet) építményadóra, a helyi iparűzési adóra és a magánszemélyek kommunális adójára vonatkozóan tartalmaz rendelkezéseket. 

Építményadó
A rendelet szerint az adó alapja az építmény m2-ben számított hasznos alapterülete, míg az adó mértéke a Hatv. 11. § (1) bekezdésében meghatározott adótárgyanként 50.- Ft/m2/év.

Helyi iparűzési adó
A rendelet szerint az iparűzési tevékenység esetében az adó évi mértéke a Hatv. 39. §, valamint a 39/A. § - 39/B. § szerint számított adóalap 2,0 % -a. A Htv. 40. § (1) bekezdés c) pontja értelmében az iparűzési tevékenység esetén az adó évi mértékének felső határa az adóalap 2 %-a lehet. 


Magánszemély kommunális adója 
A rendelet szerint az adó évi mértéke adótárgyanként illetőleg lakásbérleti jogonként 10.000.- Ft/év/adótárgy. A Htv. 26. §-a szerint az adó évi mértékének felső határa adótárgyanként legfeljebb 17.000.- Ft. 

A rendelet módosítása esetén alkalmazandó jogszabályi háttér, melyre figyelemmel kell lenni:
A Magyarország gazdasági stabilitásáról szóló 2011. évi CXCIV. törvény 32. §-a szerint fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie. 

Amennyiben tehát a képviselő testület 2026. január 1. napjától bevezetendő adóemelések mellett dönt, az erről szóló rendelet módosítást legkésőbb 2025. november 30. napjáig el kell fogadnia. 

A helyi adókról szóló 1990. évi C. törvény 7. § a) pontja szerint az önkormányzat az adóalanyt egy meghatározott adótárgy esetében csak egyféle adó fizetésére kötelezheti. 

A 2026. évre vonatkozóan nem javasoljuk új adónem bevezetését, nem javasoljuk a magánszemélyek kommunális adója mértékének változtatását.

Az önkormányzat további fizetési kötelezettséget megállapító rendeletei


A köztemető fenntartásáról és a temetkezésről szóló 1/2014. (II. 17.) önkormányzati rendelet díjtételeinek felülvizsgálata

A temetőkről és a temetkezésről szóló 1999. évi XLIII. törvény (Kegyeleti tv.) 40. § (3) bekezdése szerint a köztemetőkre vonatkozó díjak mértékét az önkormányzat rendeletben állapítja meg. Az éves költségvetés előkészítése érdekében javasolt a díjak felülvizsgálatát az év végén elvégezni. A köztemetőre vonatkozó díjakat jelenleg a köztemető fenntartásáról és a temetkezésről szóló 1/2014. (II. 17.) önkormányzati rendelet 1. melléklete szabályozza. Eszerint: 
A köztemetőben fizetendő sírhelyek díjai, a temető fenntartási díja és a
kegyeleti közszolgáltatás igénybevételének díjai [footnoteRef:1] [1:  a rendelet 1. melléklete a 9/2017.(XI.30.) önk-i rendelet 1. §-ával megállapított szöveg. Hatályos: 2018. január  1-jétől. ] 


1. Sírhelyek bérleti díja (25 évre)
a) felnőtt egyes sírhely	4.600 Ft + Áfa (5.842 Ft)
gyermek elhunyt esetében	2.300 Ft + Áfa (2.921 Ft)
b) kettes sírhely	9.200 Ft + Áfa (11.684 Ft)
2. Díszsírhely, díszurnafülke, díszurnasírhely)
(használati idő nélkül)	díjtalan
3. Sírbolthely (60 évre)
a) 2 férőhelyes	23.000 Ft + Áfa (29.210 Ft)
b) 4 férőhelyes	31.912 Ft + Áfa (40.529 Ft)
c) 6 férőhelyes	42.147 Ft + Áfa (53.527 Ft)
4. Urnafülke (10 évre)	11.500 Ft + Áfa (14.605 Ft)
5. Urnasírhely (10 évre)	6.382 Ft + Áfa (8.105 Ft)
6. urnasírbolt (20 évre)	30.360 Ft + Áfa (38.557 Ft)
7. Újraváltási díjak	
a díj az első megváltás díjával egyezik meg kivéve a Kormr. 18. § (2) bekezdésében meghatározott esetet.
8. Rátemetési díj:
a) koporsós rátemetés esetén a temetéskor érvényes megváltási díj időarányos részét kell megfizetni.
b) urna rátemetése koporsós temetési helyre	4.025 Ft + Áfa (5.112 Ft)
9. Temetkezési szolgáltatók által fizetendő díj	9.372 Ft + Áfa (11.903 Ft)
(temetői létesítmények használati díja)
10. Temető-fenntartási hozzájárulási díj	897 Ft/nap + Áfa (1.139 Ft/nap)
(a vállalkotásszerűen munkát végzők által – a temetkezési szolgáltatók kivételével. – fizetendő) 
11. A temetőbe való behajtás díja	2.300 Ft/nap +Áfa (2.921 Ft/nap)
	e rendelet 6. § (1) bekezdés d) pontjában foglalt esetben 	
12. Az üzemeltető által biztosított szolgáltatások igénybevételéért a temetkezési szolgáltatók által fizetendő díjak
a) temetési hely nyitása
aa) gyermek sírhely esetén	8.165 Ft +Áfa (10.370 Ft)
ab) felnőtt sírhely, sírbolt esetén	16.333 Ft + Áfa (20.739Ft)
ac) urnasírhely, urnasírbolt esetén	8.165 Ft + Áfa (10.370 Ft)

b) temetési hely zárása (
	ba) gyermek sírhely esetén	4.025 Ft + Áfa (5.112 Ft)
	bb) felnőtt sírhely, sírbolt esetén	8.165 Ft + Áfa (10.370 Ft)
	bc) urnasírhely, urnasírbolt esetén	4.082 Ft + Áfa (5.185 Ft) 
c) urna falba helyezése, urnalap kivétele
esetén szakszemélyzet igénybevétele	5.750 Ft/fő + Áfa (7.302 Ft)
d) exhumálás	25.702 Ft + Áfa (32.642 Ft)
e) halott hűtés	3.795 Ft + Áfa (4.820 Ft)
f) halott szállítás	7.015 Ft + Áfa (8.909 Ft)
g) Lejárt, meg nem váltott, újraértékesített sír előkészítése
ga) Csontok exhuma zsákba gyűjtése
      2 m alá történő elhelyezése (sírfeltárással,
      földvisszatöltéssel)	28.750Ft + Áfa (36.512 Ft)
gb) csontok exhuma zsákba gyűjtése, hamvasztó
       zsákba helyezése, elhamvasztása és közös 
       tárolóba helyezése (sírfeltárással, 
       földvisszatöltéssel)	47.150 Ft + Áfa (59.880Ft)
h) egyszeri hulladékszállítás
(temetés, rátemetés, urnaelhelyezés)	3.852 Ft + Áfa (4.893 Ft)
rendelkezésre állás munkaidőn túli, pihenő-,
munkaszüneti- vagy ünnepnapokon	5.750 Ft/fő +Áfa (7.302 Ft) 
Az önkormányzat a Kegyeleti tv. rendelkezései alapján a helyi rendeletben megállapított és az érintettek által befizetett szolgáltatási díjakból köteles a temetőt fenntartani és fejleszteni. A temető működtetésének éves költsége évek óta növekszik. A befolyó bevételek nem fedezik a temető fenntartásának költségeit, így azokat az önkormányzat az egyéb bevételeiből kiegészítve tudja csak finanszírozni.
A képviselő-testület a 2017. november 28-ai ülésén a köztemető fenntartásáról és a temetkezésről szóló 1/2014. (II. 17.) önkormányzati rendelet módosításáról szóló 9/2017. (XI. 30.) önkormányzati rendelet elfogadásával a díjtételek 2018. január 1. napjától történő 15 %-os emeléséről döntött. Ezen módosítás óta díjemelés nem történt. A közszolgáltató 2020-ban a díjak felülvizsgálatára vonatkozó megkeresésünkre a díjtételek 8%-os emelésére tett javaslatot, azonban a díjemelést az érvényben lévő magasabb szintű jogszabályokban foglalt korlátozásokra tekintettel nem lehetett végrehajtani.

A közszolgáltató a díjak felülvizsgálatára vonatkozó idei megkeresésünkre a díjtételek 5-10 %-os emelésére tett javaslatot.

[bookmark: _GoBack]A rendelet esetleges módosítása esetén alkalmazandó jogszabályi háttér, melyre figyelemmel kell lenni:
A Magyarország gazdasági stabilitásáról szóló 2011. évi CXCIV. törvény 32. §-a szerint fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Amennyiben tehát a képviselő-testület 2026. január 1. napjától a díjtételek emelése mellett dönt, az erről szóló rendeletmódosítást legkésőbb 2025. november 30. napjáig el kell fogadnia.
A temető üzemeltetési költsége évről évre nő, a temetések száma közel azonos, de inkább csökkenő tendenciájú, ebből adódóan az önkormányzat megtérítési költsége növekszik, melyet csak a temetői bevételek tudnák csökkenteni. Ennek ellenére az az álláspontunk, hogy nem javasoljuk a díjak emelését 2026. évre vonatkozóan.


1.számú Határozati javaslat:

a helyi adókról szóló önkormányzati rendelet felülvizsgálatára

Alsónyék Község Önkormányzat Képviselő-testülete a helyi adókról szóló 8/2015. (VII.2.) önkormányzati rendelete díjtételein nem kíván módosítani, továbbá új adónemet nem kíván bevezetni.

Határidő: azonnal
Felelős: Takaróné dr. Mihó Beatrix aljegyző
	 (a határozat megküldéséért)

Határozatról értesül: BKÖH pénzügyi iroda
                                 Irattár


2. számú Határozati javaslat:

a köztemető fenntartásáról és a temetkezésről szóló önkormányzati rendelet felülvizsgálatára

Alsónyék Község Önkormányzat Képviselő-testülete a köztemető fenntartásáról és a temetkezésről szóló 1/2014.(II.17.) önkormányzati rendelete díjtételein nem kíván módosítani.

Határidő: azonnal
Felelős: Takaróné dr. Mihó Beatrix aljegyző
	 (a határozat megküldéséért)

Határozatról értesül: BKÖH pénzügyi iroda
                                 Irattár

